"สมคิด" มั่นใจ GDP ปีนี้โตกว่า 3-4% - FINNOMENA
สมคิด มั่นใจ GDP ปีนี้โตได้เกินกว่า 3-4% รับปัจจัยจาก ศก. ประเทศใหญ่เริ่มฟื้นตัว หนุนส่งออก ราคาสินค้าเกษตร พร้อมเร่งลงทุนโครงการใหญ่ ผลักดันโครงการพัฒนา EEC จัดสรรงบกลางลงสู่จังหวัด
11 ม.ค. 2560

สมคิด มั่นใจ GDP ปีนี้โตได้เกินกว่า 3-4% รับปัจจัยจาก ศก. ประเทศใหญ่เริ่มฟื้นตัว หนุนส่งออก ราคาสินค้าเกษตร พร้อมเร่งลงทุนโครงการใหญ่ ผลักดันโครงการพัฒนา EEC จัดสรรงบกลางลงสู่จังหวัด
สมคิด กล่าว ที่มั่นใจโอกาสโตได้เกินกว่า 3-4% มาจากการเดินหน้าการปฎิรูปด้านต่างๆ และการวางรากฐานในปีที่ผ่านมา ไม่ว่าจะเป็นการที่เศรษฐกิจประเทศใหญ่เริ่มฟื้นตัว ซึ่งส่งผลดีต่อการส่งออก รวมทั้งราคาสินค้าเกษตรปรับตัวดีขึ้น และการท่องเที่ยวกลับมาฟื้นตัวอย่างเต็มที่
นอกจากนั้น รัฐบาลยังจัดเตรียมงบประมาณบูรณาการในระดับจังหวัด โดยใช้งบกลางจำนวน 1 แสนล้านบาท ในการกระจายงบไปตามกลุ่มจังหวัด
ส่วนโครงการขนาดใหญ่ นายกรัฐมนตรีให้มีการทำงานผ่านคณะกรรมการยุทธศาสตร์เพื่อการปฏิรูปและปรองดอง โดยจะเรียกประชุมเพื่อผลักดันโครงการพัฒนาระเบียงเศรษฐกิจภาคตะวันออก (EEC) และการจัดสรรงบกลางลงสู่ระดับจังหวัด
ขณะที่ ภาพรวมเศรษฐกิจโลกปีนี้ ประเมินว่า เศรษฐกิจสหรัฐฯ จะดีขึ้นจากการเปลี่ยนแปลงนโยบายของประธานาธิบดีคนใหม่ โดยเชื่อว่าจะมีผลบวกในช่วงระยะแรก ส่วนเศรษฐกิจจีนมีเสถียรภาพอยู่แล้ว อีกทั้งจีนมีการปรับโครงสร้างเศรษฐกิจภายใน เน้นให้เกิดสตาร์ทอัพในประเทศมากขึ้นด้วย ส่วนเศรษฐกิจยุโรปแม้ว่ายังไม่ดี แต่เชื่อว่าจะไม่มีผลกระทบต่อไทยมาก
ที่มา : http://www.thairath.co.th/content/833261
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: